Vår ref.:

Avtale om medveiledning (intern)

Denne avtalen bygger på ph.d.-kandidatens ”Avtale ved opptak til organisert doktorgradsutdanning ved Det humanistiske fakultet, Universitetet i Oslo” og Forskrift for graden philosophiae doctor (ph.d.) ved Universitetet i Oslo, vedtatt av Universitetsstyret 22.06.2010.

Ved oppnevning av medveileder skal det inngås en separat avtale mellom medveileder og ph.d.- kandidatens grunnenhet som fastslår fordeling av arbeidsinnsats mellom hovedveileder og medveileder.

Avtalen gjelder individuell veiledning av doktorgradskandidaten.

Avtalen gjelder fra: <Dato, eventuelt fradato-tildato>

**Avtalens parter**

|  |  |
| --- | --- |
| Medveileder | Kandidat |
|  |  |

Avtale om medveiledning er inngått mellom Institutt for …………………………………………………………………… og:

Kandidaten ble tatt opp på ph.d.-programmet vår/høst ­­­­­­­­­­<Årstall>

**Fordeling av veiledningsarbeidet**

Ph.d.-programmet har et normert omfang på 3 år, eller seks semestre. Veiledningsarbeidet er i henhold til *Retningslinjer for praktisering av arbeidspliktbestemmelser* ved Det humanistiske fakultet anslått til totalt 126 timer, beregnet til 42 timer per år i tre år. Dette inkluderer tid til forberedelse og tilsvarer 14 veiledningstimer per år.

Hovedveileder er ……………………………………………………………………………………….

Hoved- og medveilederen har i dag totalt <Antall> timer igjen å fordele til veiledning inkludert forberedelser. Fordelingen av de resterende timene blir slik:

|  |  |  |  |
| --- | --- | --- | --- |
| Medveileder | | Hovedveileder | |
| Timer: | %/andel: | Timer: | %/andel: |

Interne veiledere får uttelling i arbeidspliktregnskapet ved institutt/grunnenhet. Medveileder plikter å klarere med sin arbeidsgiver at vedkomne kan ta på seg medveilederansvar før denne avtalen underskrives.

**Om veiledningen**

Kandidaten, hovedveilederen og medveilederen skal bli enige seg imellom om hva som er formålet med medveileders arbeid.

Veiledningen skal på best mulig måte tilfredsstille faglige så vel som personlige hensyn for den enkelte. Institutt for arkeologi, konservering og historie / Institutt for filosofi, ide- og kunsthistorie og klassiske språk / Institutt for filosofi, ide- og kunsthistorie og klassiske språk / Institutt for kulturstudier og orientalske språk / Institutt for lingvistiske og nordiske studier / Institutt for litteratur, områdestudier og europeiske språk / Institutt for litteratur, områdestudier og europeiske språk / Institutt for medier og kommunikasjon / Institutt for musikkvitenskap forventer at den enkelte veileder utøver sin virksomhet på en profesjonell, menneskelig og etisk høyverdig måte. Det forventes også at kandidaten bidrar til at veiledningen fungerer optimalt.

**Generelt om veiledning**

Kandidat og veileder plikter gjensidig å holde hverandre løpende informert om alle forhold av betydning for gjennomføringen av veiledningen.

***Veileder*** skal bl.a.:

* bistå kandidaten med faglige råd og praktisk planlegging av arbeidet slik at prosjektet kan gjennomføres innefor doktorgradsutdanningens rammer.
* bistå kandidaten med formulering og avgrensing av tema og problemstilling.
* bistå kandidaten med orientering i faglitteratur og datagrunnlag (bibliotek, arkiv, etc.).
* hjelpe med å føre kandidaten inn i relevante vitenskapelige miljøer.
* holde seg orientert om fremdriften i kandidatens arbeid og vurdere den i forhold til arbeidsplanen.
* gi kandidaten veiledning i forskningsetiske spørsmål knyttet til avhandlingen.
* ta initiativ til å drøfte med kandidaten hvordan veiledningen fungerer.
* i sitt arbeid etterleve Etiske retningslinjer for veiledere ved Universitetet i Oslo , vedtatt av Det akademiske kollegium 10.06.1997.

***Doktorgradskandidat*** skal bl.a.:

* planlegge arbeidet slik at prosjektet kan gjennomføres innenfor doktorgradsutdanningens rammer.
* legge fram rapporter eller utkast til hele eller deler av avhandlingene for veileder, minimum hvert halvår hvis ikke annet er avtalt med veileder. Deler av avhandlingen kan eventuelt legges fram i sammenheng med seminar eller gruppeveiledning.
* følge de avtaler som inngås med veileder om innlevering, veiledning, deltakelse på seminar mm.
* i sitt arbeid etterleve forskningsetiske prinsipper som gjelder for fagområdet.

Hvis en doktorgradskandidat eller veileder finner at den annen part ikke etterlever sine forpliktelser, plikter den part som hevder at det foreligger brudd på forpliktelser å ta dette opp med den annen part. Kandidat og veileder skal i fellesskap søke å finne en løsning på den situasjonen som er oppstått.

En anmodning om å bli løst fra veiledningsavtalen skal stiles til Det humanistiske fakultet, men sendes via grunnenhet. Beslutningen om å løse doktorgradskandidat og veileder fra veilederavtalen tas av det organ som fakultet utpeker.

Oslo, dato:\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Kandidat Medveileder

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Hovedveileder Institutt

Vedlegg: